ایرانین خاریجی ایشلر ناظیری محمد جاواد ظریف نوکلئر پروقرامی عذره راضیلاشما چرچیوه‌سیندکی ایکینجی آددیمی آوروپا بیرلیگی اؤلکه‌لرینه وئردیک‌لری 60 گونلوک مهلتین باشا چاتدیغی 7 ژوئیه ده آتا‌جاق‌لارینی بیلدیریب.
خاریجی ایشلر ناظیری مولود چاووش اوغلو ایله کئچیردیگی گؤروش‌دن سونرا گوندم‌دکی سون وضعیتله باغلی آچیقلاما وئریب. ظریف دئییب کی، پرزیدنت حسن روحانی نوکلئر راضیلاشمایا طرف اولان اؤلکه لیدرلرینه و اؤزوم ایسه آوروپا بیرلیگی-نین خاریجی ایشلر و تهلوکه‌سیزلیک سیاست‌لری عذره عالی نماینده‌سی فدریکا موگرینی یه گؤندردیگی مکتوب‌لاردا نوکلئر راضیلاشما چرچیوه‌سینده ایکی مرحله‌لی شکیلده آتاجاغیمیز آددیم‌لار باره‌ده معلومات وئردیک.
ظریف بو چرچیوه‌دکی ایلک آددیمین می ین 8-ده پرزیدنت روحانی‌نین اعلان ائتدیگی "وعدلرین قیسمی اولا‌راق دایاندیریلماسی" ایله آتیلدیغینی، ایکینجی آددیمین ایسه آوروپا بیرلیگی اؤلکه‌لرینه وئریلن 60 گونلوک مهلت ین باشا چاتماسیندان سونرا 7 ژوئیه ده آتیلاجاغینی سؤیله‌ییب.
چاووش اوغلو ایله کئچیردیگی گؤروشه ده توخونان ظریف ایکی اؤلکه پرزیدنت‌لری‌نین قبول ائتدیگی قرار ایستیقامتینده استراتژی علاقه‌لری موذاکیره ائتمک اوچون اصفهان-دا بیر آرایا گلدیک‌لرینی ایفاده ائدیب.
گؤروشده ایکی طرف‌لی و اولوسلار آراسی موضوع لاری موذاکیره ائتدیک‌لرینی بیلدیرن ظریف "تورکیه ایله بوتون ساحه‌لرده امکداشلیغیمیز وار. چاووش اوغلو ایله سیاسی، ایقتیصادی، بولگه سل و اولوسلار آراسی موضوع لاردا فیکیر موبادیله‌سی آپاردیق" دئیه وورغولاییب.
